Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu korosti, -
että Jerusalem rauhoitetaan "aggressiivisesti".
Pääministeri Netanjahu keskustelee ensi viikolla Moskovassa -
presidentti Putinin kanssa Venäjän sotilaallisesta läsnäolosta Syyriassa.
Syyrian presidentti Assadin mukaan poliittinen ratkaisu on mahdollinen, -
vasta kun terroristit on kukistettu.
Pääministeri Netanjahu kävi Länsi- rannan levottomuuspesäkkeissä -
kysymässä turvallisuusarvioita tilanteesta.
Temppelivuorella muslimit ja Israelin turvajoukot ovat ottaneet yhteen.
Se on lisännyt jännitteitä ja saanut palestiinalaiset mellakoimaan.
Netanjahu korosti, että hallitus rau- hoittaa Jerusalemin "aggressiivisesti".
Muutamme toimintatapoja. Tämä tilanne ei ole hyväksyttävä.
Annamme poliisille ja sotilaille välineet toimia aggressiivisesti -
kivien ja palopullojen heittäjiä vastaan.
Viime päivinä palestiinalaisnuoret -
ovat ottaneet yhteen poliisin kanssa Jerusalemissa.
Nämä yrittivät turvata Temppelivuoren aukiota ja pysäyttää palestiinalaiset -
estämästä juutalaisia käymästä alueella juutalaisena uutena vuotena.
Israel on syyttänyt uskonnollista väkeä alueen muuttamisesta sotatantereeksi.
Palestiinalaisjohtajat syyttivät Israelia hyökkäyksestä al-Aksaan -
ja varoittivat juutalaisvaltiota uskonnollisen sodan sytyttämisestä.
Netanjahu korosti, että turvallisuus- laitos ottaa käyttöön muutokset -
ja kohtaa mellakoijat entistä kovemmin ottein.
Muutoksia tehdään käskyihin avata tuli -
ja asettaa vähimmäisrangaistukset kivien ja palopommien heittäjille.
Lakiin asetetaan pikaisesti vähimmäisrangaistukset -
alaikäisille ja heidän perheilleen pelotevaikutuksen luomiseksi.
Palestiinalaiset pelkäävät, että juutalaisten käynti pyhällä paikalla -
murentaa muslimien uskonnollista hallintaa pyhätöstä.
Netanjahu korosti, että Israel säilyttää kaikin keinoin Temppelivuoren tilan.
Hän yrittää vakuuttaa Jordanian Israelin aikeista.
Tahdomme säilyttää vallitsevan tilan, jota terroristit ja mellakoijat -
toistuvasti rikkovat, kun he jatkavat Temppelivuoren pattitilannetta -
ja ahdistelevat juutalaisia ja muita kävijöitä. Sitä ei voida hyväksyä.
Asia käsitellään samalla, kun jaamme tietoa Jordanialle ja muille.
Palestiinalaispresidentti Abbas piti hätäkokouksen Ramallassa.
Hän tuki mellakoijia korostaen, että yksikään veripisara, -
joka vuodatetaan Jerusalemin puolesta, ei ole turha.
Kolkutamme joka ovelle ja korotamme Jerusalemin äänen korkealle.
Etenemme Allahin tahdossa.
Teemme teille ja pattitilanteessa oleville kunniaa.
Teemme kunniaa jokaisesta veripisarasta, -
joka vuodatetaan Jerusalemin puolesta. Se on puhdasta verta.
Palestiinalaiset tahtovat Itä- Jerusalemin pääkaupungiksi valtiolle,-
jonka he tahtovat Länsirannalle ja Gazaan.
Israel pitää koko kaupunkia ikuisena ja jakamattomana pääkaupunkinaan.
Kansainvälinen yhteisö ei ole tunnustanut alueliitosta.
USA vakuutti Israelille horjumatonta tukea Israelin turvallisuudelle.
Valkoinen talo ilmoitti, -
että USA:n presidentti Obama tapaa Netanjahun marraskuussa.
He keskustelevat Iranin ydinohjelmasopimuksesta -
ja muista Lähi-idän turvallisuuskysymyksistä.
Tapaaminen 9.11. on heidän ensimmäisensä sen jälkeen, -
kun suurvallat solmivat sopimuksen Iranin kanssa sen ydinohjelmasta.
Israel on vastustanut sopimusta ankarasti.
Hieman aikaisemmin USA:n senaatin demokraatit -
estivät republikaaneja suistamasta raiteiltaan Iran-sopimusta.
Valtionpäämiehet keskustelevat myös Israelin―palestiinalaisten suhteista -
ja Gazan ja Länsirannan tilanteesta sekä muista turvallisuuskysymyksistä.
Presidentti Obama tapaa pääministeri Netanjahun -
9.11.2015 Valkoisessatalossa.
He keskustelevat Lähi-idän turvallisuuskysymyksistä, -
kuten siitä, miten estää rauhanomaisesti ja todennettavasti -
Irani saamasta ydinasetta ja vastata Iranin horjuttaviin toimiin seudulla.
Presidentti odottaa myös keskustelua Israelin―palestiinalaisten suhteista, -
Gazan ja Länsirannan tilanteesta sekä kahden valtion mallin tavoittelusta.
Vierailu on syvä osoitus USA:n ja Israelin syvästä, kestävästä siteestä -
sekä yhteistyöstämme parantaa entisestään Israelin turvallisuutta.
Pääministeri Netanjahu keskustelee ensi viikolla Moskovassa -
presidentti Putinin kanssa Venäjän aseellisesta läsnäolosta Syyriassa.
Netanjahu esittelee uhat, joita Israelille aiheutuu siitä, -
että Syyriaan virtaa entistä enemmän kehittyneitä aseita, ja siitä, -
että aseita välitetään Hizbollahille Libanoniin ja muille islamistiryhmille.
Venäjä on aiemmin ilmoittanut jatkavansa -
Assadin hallinnon tukemista Syyrian sodassa ja asetarvikkeiden toimitusta.
Jatkamme sotatarvikeavustusta Syyrialle.
Niiden mukana lähetetään venäläisiä asiantuntijoita, -
jotka auttavat säätämään laitteet ja opettavat syyrialaisille niiden käytön.
Se ei ole mikään salaisuus.
Syyrian presidentti Assadin mukaan poliittinen ratkaisu Syyriassa -
on mahdollinen, vasta kun terroristit on kukistettu.
Assad sanoi, että Eurooppaan puhjennut pakolaiskriisi -
on suoraa seurausta siitä, että terroristeja on tuettu -
ja Syyrian sodan uhrit on jätetty huomiotta.
Niin kauan kuin tämä propaganda jatkuu, länteen virtaa lisää pakolaisia.
Kyse ei ole siitä, ottaako Eurooppa pakolaisia vastaan, -
vaan siitä, ettei ongelman syytä hoideta.
Jos olette huolissanne heistä, lakatkaa tukemasta terroristeja.
Se on koko pakolaiskriisin ydin.
Assad kutsui konfliktin kaikkia syyrialaisia osapuolia -
yhdistämään voimansa terrorismia vastaan.
Hän viittasi sekä al-Nusran rintamaan, ISISiin että muihin ryhmiin, -
jotka ovat tulleet naapurimaista ja joita ulkomaiset entiteetit tukevat.
Tahtoisin hyödyntää lehdistötilaisuutta ja kutsua kaikkia joukkoja -
yhdistämään voimansa terrorismia vastaan.
Se on ainoa keino saavuttaa syyrialaisten poliittisia tavoitteita -
dialogin ja poliittisen prosessin kautta.
Assad torjui väitteet, että Iran olisi lähettänyt joukkoja Syyriaan, -
mutta vahvisti, että maat tekevät tiiviisti yhteistyötä.
Iran seisoo Syyrian ja sen kansan rinnalla.
Iran tukee Syyriaa poliittisesti, taloudellisesti ja sotilaallisesti.
Sotilaallisella tuella emme tarkoita, että Iran lähettäisi sotajoukkoja tänne.
Se ei ole totta. Iran tukee meitä sotatarvikkeilla.
Sota-asiantuntijoita vaihdetaan välillämme, mutta sitä on aina tehty.
Syyrian konfliktissa on YK:n mukaan kuollut yli 220 000 ihmistä, -
mutta toisten raporttien mukaan konfliktin todellinen uhriluku -
voi olla jo puoli miljoonaa syyrialaista.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen